钦定古今图书集成/明伦汇编/交谊典/第074卷 > 《禅房怀友人岑伦时南游罗浮兼泛桂海自春徂秋不返仆旅江外书情寄之》李白
## 钦定古今图书集成/明伦汇编/交谊典/第074卷 > 《禅房怀友人岑伦时南游罗浮兼泛桂海自春徂秋不返仆旅江外书情寄之》李白

婵娟罗浮月，摇艳桂水云。美人竟独往，而我安能群。
一朝语笑隔，万里欢情分。沉吟彩霞没，梦寐琼芳歇。
归雁渡三湘，游子在百粤。边尘染衣剑，白日凋华发。
春气变楚关，秋声落吴山。草木结悲绪，风沙凄苦颜。
朅来已永久，颓思如循环。飘飘限江裔，想像空留滞。
离忧每醉心，别泪徒盈袂。坐愁青天末，出望黄云蔽。
‘目极何悠悠，梅花南陇头。空长灭征鸟，水阔无还舟。
宝剑终难托，金囊非易求。归来傥有问，桂树山之幽’。